Házi feladat specifikáció

Mobil- és webes szoftverek

2020.10.20.

**Recipeify**

**Surmann Roland – ZD0SFY**

**surmannroland@gmail.com**

**Laborvezető: Pomázi Krisztián Dániel**

# **Bemutatás**

Receptkezelő alkalmazás, amelynek segítségével könnyedén eltárolhatjuk kedvenc ételeink receptjeit akár képpel együtt. Ha bizonytalanok vagyunk az aznapi menüt illetően, akkor a „Mit főzzek ma” funkció segít nekünk. Az alkalmazás segítségével megtervezhetjük mit főzzünk az adott hétre és ezt a naptárba is szinkronizálhatjuk újabb eseményként.

# Főbb funkciók

Az alkalmazás egy adatbázis segítségével eltárolja a receptek adatait. (név, kategória, hozzávalók stb..).

A lista nézetben sorban jeleníti meg az elemeket, amiken akár szűrést is végezhetünk (pl. kategória ebéd legyen és akkor csak az jelenik meg), illetve törlést és módosítást is használhatjuk az egyes elemeken (balra swipe ha törölni, jobbra ha módosítani szeretnénk). Ebben a nézetben lenne egy FloatingActionButton is, amiben egy plusz jel lenne. Ez azért felelős, hogy új elemeket vehessünk fel a listába.

Ez egy külön nézetre vinne minket, ahol egy form szerű oldal lenne és csak az adatokat kéne megadni a létrehozáshoz. (a módosítás is erre az oldalra hoz, viszont ott a módosítandó elem értékeivel kitölti a mezőket.)

Lenne egy oldalról kinyíló menüsáv, amiben a következő menüpontok lennének:

* Főoldal
* Receptlista nézete
* Mit főzzek ma
* Étrendtervező
* Kategóriák szerkesztése

A receptlista nézetet azt fentebb kifejtettem, ott maga a lista lenne.

A főoldalon a kedvenc receptek listája jelenik meg.

A Mit főzzek ma nézeten lenne egy gomb, ami alá kidobna egy véletlenszerű ételt az adatbázisból. A gomb felett még kategóriák alapján lehetne szűrni, hogy milyen jellegű ételt dobjon a rendszer. (Egy étel több kategóriába tartozhat)

Az étrendtervező nézeten a naptár szerint megtervezhetjük előre étkezéseinket az adatbázisban lévő receptekkel. Itt is megvalósulnak a CRUD műveletek, mint a receptlistánál. A naptárral szinkronizálhatunk új eseményként, így a telefon akár emlékeztethet is arra, hogy mit szeretnénk ebédre például.

A kategóriák nézeten pedig a meglévő kategóriákat szerkeszthetjük, törölhetjük vagy akár újat is létrehozhatunk.